Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 270

a) Környezetkárosítás 4 óra Természetvédelem és környezetvédelem kapcsolata. Hulladékok keletkezése, csoportosításuk, hulladékkezelés és -feldolgozás. A civilizáció, a gazdaság és a környezet kapcsolata. Ábra segítségével táplálékláncok elemzése, a lánc egyes tagjainak szerepe – táplálékláncok kapcsolata, táplálékhálózatok. Csoportos kutatómunka: szimbionta szervezetek és lebontó szervezetek mindennapi haszna – bélbaktériumok, hüvelyben élő baktériumok, élesztő gombák és baktériumok. (internet, film). Film elemzése: biológiai produkció folyamata, a biológiai massza keletkezése. Vita az emberi tevékenység ökológiai egyensúlyra gyakorolt hatásáról: Veszélyben van-e a földi élet? A jövőnk a tét! A biogazdálkodás lényege – egyéni gyűjtőmunka. Kooperatív munka: telepített és természetes erdő, mező és szántóföld összehasonlítása, majd bemutatása. A tapasztalatok alapján a tanulók mutassanak rá az átgondolatlan mezőgazdasági tevékenység negatív hatásaira. (fajok egyedszámának csökkenése vagy túlzott növekedése, a diverzitás csökkenése, táplálékláncoktáplálékhálózatok megszakadása). Kiemelt kompetenciák Alapvető tudományos fogalmak, módszerek ismerete, a természeti világ alapelveinek ismerete, az emberi tevékenység természetre gyakorolt hatásának ismerete, technológiák előnyeinek, korlátainak és társadalmi kockázatainak ismerete, új technológiák, berendezések megismerésének és működtetésének képessége, a biztonság és fenntarthatóság tisztelete a tudományos és technológiai fejlődés hatásaival kapcsolatosan, szándék és képesség a fenntartható fejlődés érdekében a lokális és globális vonatkozású cselekvésre.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes